
Nafarroako Gorteetako kide den eta Unión del Pueblo Navarro talde parlamentarioari atxikita dagoen Ana Elizalde Urmeneta andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:
Moves III Plana amaitu ondoren: aintzat hartu al dira Nafarroan aurkeztutako eskabide guztiak? Aurkeztutako eskabide guztiak aintzat hartu ez badira, zenbat eskabide geratu dira laguntzarik jaso gabe? Zer kontzeptutan eta zenbatekotan?
Funtsak agortzen badira, beste banaketa bat egonen al da autonomia-erkidegoen artean?
Moves III Plana agortu ondoren, Espainiako Gobernuak Auto 2030 Plan berri bat iragarri du, ildo berekoa. Hala ere, Moves Planak ez bezala,honek ez du aurreikusten diruz laguntzea etxebizitza partikularretako birkarga-puntuen instalazioa, nahiz eta etxebizitza horiek komunitarioak izan.
Nafarroako Gobernuak asmorik ba al du norbanakoentzako birkarga-puntuak instalatzeko beste laguntza-lerro bat ezartzeko?

